Amerikalik aktyor Shon Penn Ukrainani piyoda tark etdi

Jangovar harakatlar vaqtida Ukrainada bo‘lib turgan Gollivud aktyori va rejissori urush hududini tark etishga majbur bo‘ldi. Afsuski, bu safar odatdagidek hashamatli transfer taqdim etilmadi. Shu sababli Shon Penn Polshaga borish uchun bir necha kilometr piyoda yurdi.

“Ikki hamkasbim bilan mashinani yo‘l chetida qoldirib, Polsha chegarasigacha bir necha chaqirim yo‘l yurdik. Bu suratdagi deyarli barcha mashinalarda faqat ayollar va bolalar bor, ularning aksariyatida hech qanday yuk yo‘q, mashina esa ularning eng qadrli narsasiga aylangan”, — deb yozdi Shon Penn Twitter’da.

Eslatib o‘tamiz, “Oskar” sovrindori Ukraina haqidagi hujjatli film ustida ishlashni davom ettirish uchun 2022-yil 23-fevral kuni Kiyevga tashrif buyurgan. Biroq ertasi kuni butun dunyo bo‘ylab Rossiya tomonidan boshlangan harbiy harakatlar boshlangani haqida xabar tarqaldi.